# 06.04.21.

# **Комиын 34 014 морт вӧчис коронавирус инфекцияысь прививка**

Тайӧ вайӧм став вакцинасьыс 73,2%. Помалісны вӧчны вакцинация (вӧчисны І да ІІ компонентъяс) 25 402 морт. 60 арӧса да олӧмаджык йӧз лыдысь вакцинируйтісны 15 137 морт (44,5% на лыдысь, кодъяс вӧчисны прививкаяс).

Коми Республикаса Юралысь Владимир Уйба видеосвязь пыр участвуйтіс Россия Федерацияын COVІD-19 вайӧмысь да паськӧдӧмысь видзчысьӧм серти оперштаблӧн заседаниеын. Заседаниесӧ нуӧдіс Россия Федерацияса Веськӧдлан котырӧн Юрнуӧдысьӧс вежысь Татьяна Голикова.

2021 вося косму тӧлысь 5 лун вылӧ COVID-19-ӧн висьысь пациентъясӧс примитӧм вылӧ дась 726 койка. На лыдысь ӧні оз тыртӧмав 580 койка. Эпидемиякӧд йитчӧм серпасыс кӧ лёкмас, эм позянлун содтӧд лӧсьӧдны 1000 гӧгӧр койка.

Республикаын уджалӧ COVІD-19 тӧдмалан да сыысь бурдӧдан нёль специализируйтӧм амбулаторнӧй шӧрин. Тайӧ шӧринъясӧ приём вылӧ пациентъясӧс дон босьттӧг новлӧдлӧ такси.

COVІD-19 лабораторнӧя туялӧм вылӧ республикаса сьӧмкудйын урчитӧма 100,2 миллион шайт содтӧд сьӧм. Лабораторияяслӧн уджалігӧн нуӧдӧма 607 961 туялӧм. Котыртӧма тестъяслӧн бӧртасъяс йылысь СМС‑ясӧн юӧртӧм.

Пациентъясӧс, кодъяслӧн вермас лоӧны выль коронавирус инфекция (COVІD-19), Коми Республикаын видлалӧны 4 канму референс-лабораторияын. Сы могысь, медым нуӧдны COVІD-19 выль коронавирус инфекция вылӧ унджык тест, содтӧд кырымалӧма сёрнитчӧмъяс республика суйӧрсайса коммерческӧй лабораторияяскӧд.

Республикаӧ вайисны 45 942 доза «ГАМ-КОВИД-ВАК» вакцина да 500 доза «ЭпиВакКорона» вакцина.

Прививкаяссӧ вӧчӧны 23 медицина организацияын. Уджалӧ 25 вакцинируйтан пункт. Котыртӧма удж ылі сикт-грездъясысь прививка вӧчанінъясӧдз олысьясӧс вайӧдӧм серти. COVІD-19 ӧлӧдан юалӧмъяс серти велӧдӧма 560 медицина уджалысьӧс. Котыртӧма прививка вӧчысь 109 бригада.

# 06.04.21.

# **В Коми против новой коронавирусной инфекции привиты 34 014 человек**

Это 73,2% от объёма поставки вакцины. Завершили вакцинацию (введены I и II компоненты) – 25 402 человека. Из числа лиц 60 лет и старше вакцинировано – 15 137 человек (44,5 % от всех привитых).

Глава Республики Коми Владимир Уйба принял участие по видеосвязи в заседании оперштаба по предупреждению завоза и распространения COVID-19 на территории Российской Федерации. Заседание провела заместитель Председателя Правительства России Татьяна Голикова.

По состоянию на 5 апреля 2021 года количество коек, готовых для приёма пациентов с COVID-19, составляет 726. Из них фактически заняты 580 коек. В случае ухудшения эпидобстановки есть возможность дополнительно развернуть порядка 1000 коек.

В республике действуют четыре специализированных амбулаторных центра диагностики и лечения COVID-19. Работает бесплатное такси для подвоза пациентов на приём в эти центры.

На проведение лабораторных исследований на COVID-19 в республиканском бюджете предусмотрено дополнительное финансирование в размере 100,2 млн руб. За время работы лабораторий проведено 607 961 исследование. Организовано СМС-оповещение о результатах тестирования.

Обследование пациентов с подозрением на новую коронавирусную инфекцию (COVID-19) на территории Республики Коми осуществляется на базе 4 государственных референс-лабораторий. С целью увеличения охвата тестирования населения на новую коронавирусную инфекцию COVID-19 дополнительно заключены договоры с коммерческими лабораториями, находящимися за пределами республики.

В республику поступила вакцина «ГАМ-КОВИД-ВАК» в количестве 45 942 дозы и 500 доз вакцины «ЭпиВакКорона».

Вакцинация проводится в 23 медорганизациях. Действуют 25 мобильных пунктов вакцинации. Организована работа по подвозу жителей из труднодоступных и удаленных населенных пунктов в места вакцинации. По вопросам иммунопрофилактики COVID-19 обучены 560 медицинских работников. Организованы 109 прививочных бригад.

Габова 1722